《槐叶》
清代·吴廷栋

槐叶一株碧，清斋净俗心。友疏无札到，诗就有僧吟。

细雨收残照，归鸦聚晚林。渐于郊市远，山水自高深。

作者简介：（1793—1873）安徽霍山人，字彦甫，一字竹如，晚号拙修老人。道光五年拔贡。好宋儒之学。入仕后，从七品小京官历刑部郎中、河间知府、直隶按察使、山东布政使。咸丰六年，奏言大钱钞票实不流通，立法当取信于民。同治间官至刑部右侍郎。去官后安于清贫。有《拙修集》。